સામગ્રી: આ સદી પૂજારાની કારકિર્દીની 17મી સદી હતી. પૂજારાએ પોતાની આ ઇનિંગમાં 319 બોલ રમી અને 10 બાઉન્ડ્રી મારફતે સદી ફટકારી હતી.

અગાઉ કોહલી 82 રન ફટકારી આઉટ થયા હતા. આ મેચમાં વિરાટ પોતાની 26મી સદીથી ચૂક્યા હતા અને 20મી અડધી સદી પૂર્ણ કરી હતી.

ઉલ્લેખનીય છે કે ત્રીજી ટેસ્ટમાં ભારતે ટોસ જીતી પ્રથમ બૅટિંગ કરવાનું પસંદ કર્યુ હતું. આ અગાઉ આ શ્રેણીમાં એક મેચ ભારત અને એક મેચ ઑસ્ટ્રેલિયા જીતી ચૂક્યું છે.

આ પહેલાં ઍડિલેડ ટેસ્ટમાં ચેતેશ્વર પૂજારાએ ભારતની શાન જાળવી રાખી હતી અને ભારતીય ટીમને ઑસ્ટ્રેલિયા સામે ટકાવી રાખવામાં મજબૂત ભૂમિકા ભજવી છે. 

ત્યારે આજના દિવસના હિરો અને ભારતને ઑસ્ટ્રેલિયા સામે સન્માનજનક સ્કૉર સુધી પહોંચાડનારા પૂજારા વિશે આ પાંચ વાતો તમે જાણો છો?

પૂજારાનાં માતાને કૅન્સરની બીમારી હતી

ચેતેશ્વરના પિતા અરવિંદ પૂજારા અને જમણી બાજુ છબીમાં તેમનાં માતા

ભારતીય ક્રિકેટમાં આજે દિવાલનું બિરૂદ મેળવી ચૂકેલા અને ટેસ્ટ મૅચમાં બૅટિંગની આગવી શૈલીથી જાણીતા પૂજારાનાં માતાને કૅન્સર હતું. 

પૂજારાનાં માતા રીનાબહેનને યુવાનવસ્થામાં કૅન્સર હોવાની જાણ થઈ હતી.  

પૂજારા જ્યારે 17 વર્ષના હતા ત્યારે જ તેમનાં માતાનું અવસાન થયું હતું. 

ઈએસપીએનને આપેલા એક ઇન્ટરવ્યૂમાં પૂજારાએ કહ્યું હતું કે તેઓ તેમનાં માતાની ખૂબ નજીક હતા. 

તેમણે કહ્યું, "તેમનાં માતાએ હંમેશાં એવું સપનું જોયું હતું કે તેઓ એક દિવસ ભારતીય ટીમમાં રમે."

"મારા માતાએ કહ્યું હતું કે હું ખૂબ સારો માણસ બનીશ. તેઓ ખૂબ ધાર્મિક હતાં. તેમનું 2005માં અવસાન થયું હતું."

જ્યારે તેમનાં માતાનું અવસાન થયું ત્યારે ચેતેશ્વર પૂજારા ભાવનગરમાં એક મૅચ રમી રહ્યા હતા અને આ દુઃખદ સમાચાર તેમને ત્યાં મળ્યા હતા.

હાલ 30 વર્ષના પૂજારાનો 25 જાન્યુઆરી 1988ના રોજ જન્મ થયો હતો. 

પૂજારાના દાદા, પિતા અને કાકા પણ ક્રિકેટર 

ચેતેશ્વરને રમતા જોઈ રહેલા તેમના પિતા અરવિંદ પૂજારા

ચેતેશ્વર પૂજારા એક ક્રિકેટનું બેકગ્રાઉન્ડ ધરાવતા પરિવારમાંથી આવે છે. તેમના દાદા, પિતા અને કાકા પણ ક્રિકેટર હતા.

તેમના દાદા શિવલાલ પૂજારા ખૂબ સારા લૅગસ્પિનર હતા અને તેઓ એક જમાનામાં ધાંગ્રધાના રાજ્ય તરફથી રમતા હતા. 

તેમના પિતા અરવિંદ પૂજારા અને કાકા બિપિન પૂજારા પણ ક્રિકેટર હતા અને બંને રણજી ટ્રૉફીમાં સૌરાષ્ટ્ર તરફથી રમતા હતા. 

તેમના કાકા બિપિન પૂજારાએ રણજી ટ્રૉફીમાં કુલ 36 મૅચ રમ્યા છે. 

જેમાં તેમણે 1631 રન કર્યા છે. જેમાં 2 સદી અને...\nઅગાઉની સામગ્રીનો સારાંશ નીચે મુજબ કરી શકાય છે:
ભારત અને ઑસ્ટ્રેલિયા વચ્ચેની ત્રીજી બૉક્સિંગ ડે ટેસ્ટમાં બૅટ્સમેન ચેતેશ્વર પૂજારા 106 રન ફટાકરી આઉટ થઈ ગયા છે.